**Резултати шестогодишњег циклуса спровођења организованог програма скрининга рака грлића материце**

Крајем 2018. године завршен је други трогодишњи циклус спровођења организованог програма скрининга рака грлића на територији 17 општина.

Извештаје о спроведеним активностима достављају редовно свих 17 домова здравља укључених у организовани скрининг.

Циљну групу за спровођење организованог скрининга рака грлића материце чине жене узраста 25–64 године.

Одабрани показатељи реализације скрининга у првом циклусу (2013, 2014, 2015.) као и у две године другог циклуса (2016, 2017.) су:

* Број **позваних** жена: 585.120
* Покривеност позивима: 89,5%
* Број жена које су се **одазвале** и којима је урађен ПАП тест: 342.386
* Одазив на тестирање: 58,5%
* **Обухват ПАП тестом: 52,3%**
* Са **позитивним** налазом (ПАП налаз III, IV и V група) је 21.502 жене
* Проценат позитивних налаза ПАП теста износио је 6,2%
* На **колпоскопију** је позвано 39.174 жена
* HPV типизација је урађена код 2365 жена
* **Биопсија** са патохистолошким прегледом је урађена код 4472 жена
* Број жена са потврђеним патохистолошким налазом **рака грлића** материце је 165.

Укупна циљна популација (жене 25–64 године) у Републици Србији је по попису из 2012. године 2.984.095 жена.

На годишњем нивоу треба прегледати око 700.000 жена.

17 општина које спроводе програм организованог скрининга покривају око 32% свих жена циљне популације (25–64) у Републици, односно 653.949 жена.

На годишњем нивоу треба прегледати око 220.000 жена.

**Обухват ПАП тестом**

